Chenghua-keiseren har fått et dårlig ettermæle i kinesisk historieskrivning fordi han innskrenket de medborgerlige rettigheter i Kina og opprettet et etterretningsorgan som spionerte på sivilpersoner. Men det må også sies at hans regjering til å begynne med iverksatte viktige reformer som lettet folkets kår. Hans tid preges også av en kulturell oppblomstring, med eksponenter som de høylærde Hu Juren og Chen Baisha.